cyanic-selkie/wikianc huggingface dataset:
Paul Kretschmer
Paul Kretschmer (født 2. mai 1866 i Berlin, død 9. mars 1956 i Wien) var en tysk språkforsker som undersøkte de indoeuropeiske språkenes forhistorie og innbyrdes vekselvirkninger, og viste hvordan disse ble påvirket av ikke-indoeuropeiske språk, som for eksempel etruskisk.
Berounellidae
Berounellidae er en av 45 familiene innenfor overfamilie Cytheroidea, i underorden Cytherocopina (orden Podocopida) av muslingkreps, som er små krepsdyr.
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom ordnene av muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.
En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: , men i hovedregelen WoRMS-databasen.
United Abominations
United Abominations er Megadeths ellevte studioalbum. Tittelen på albumet er en parodi på «United Nations», og albumet ble ferdig januar 2007. Albumet ble gitt ut 8. mai 2007 i Japan, 14. mai 2007 internasjonalt og 15. mai 2007 i Nord-Amerika.
Hitlisteplasseringer
United Abominations fikk bandets beste salgsstart i Storbritannia siden Youthanasia og gikk rett inn på en 23.-plass på de britiske hitlistene. Deres forrige album, The System Has Failed debuterte på en 60.-plass. United Abominations nådde også plass nummer 5 på amazon.ca sin liste over mest solgte album.
Oversikt over ulike albumliste-plasseringer rundt i verden i uke 1:
Sporliste
Den japanske versjonen inneholder også bonussangen «Out on the Tiles» (Led Zeppelin cover)
Yeongdong (Nord-Chungcheong)
Yeongdong (Yeongdong-gun) er et fylke i provinsen Nord-Chungcheong i Sør-Korea.
Sturla Ottesen
Sturla Ottesen (født 25. mai 2001) er en norsk fotballspiller som spiller for Stabæk Fotball.
Kateryna Tarasenko
Kateryna Mykolajivna Tarasenko, ukrainsk Катерина Миколаївна Тарасенко (født 6. august 1987) er en ukrainsk roer som spesialiserer seg i firerbåt. Hun representerte landet sitt under Sommer-OL 2012 i London, der hun tok gull i dobbeltfirer.
Chivas Regal
Chivas Regal er en blended skotsk whisky. Merkenavnet kommer fra Chivas-brødrene, som også grunnla destilleriet. Ordet Chivas kommer fra det gæliske seamhas, som betyr en smal plass i en elv.
«Standard blend» er 12 år; de har også en på 18 år, mens topproduktet er 25 år og kalles «Royal Salute»
Arne Holtesmo
Arne Martini Holtesmo (1888–1962) var en norsk politiker (Ap) og jernbanemann.
Arne Holtesmo begynte i NSB i 1905, først som ekstrabetjent, senere som stasjonsbetjent, vognskriver og sporskifter. Lengst tjenestetid hadde han ved Stjørdal stasjon. Han ble stasjonsformann i 1950.
Han var medlem av Frol kommunestyre og formannskap 1927–1930, så medlem av Stjørdal kommunestyre 1934–1941 og 1945–1951 og Stjørdals ordfører 1946–1951. Han var også medlem av skolestyret og ordfører i representantskapet for Stjørdalshalsen brann- og bygningskommune.
Han vokste opp på Skogn som sønn av gårdbruker Johan Kristensen Holtesmo og Karen Birgitte Olsdatter, som begge kom fra Verdal. Han giftet seg i 1910 med Johanne Stokmo fra Stjørdal.
Joti Polizoakis
Joti Polizoakis (født 9. juni 1995) er en tysk kunstløper.
Hun representerte Tyskland under Vinter-OL 2018 i Pyeongchang, hvor hun ble nummer 16 i isdans.
Pan Song
Pan Song (født 3. november 1975 i Dandong i provinsen Liaoning i Folkerepublikken Kina) er en kinesisk judoka som konkurrerer i klasse 66 kilo. Han representerte Kina under Sommer-OL 2008, der han røk ut i første runde.
Brabantse Pijl 2023
Brabantse Pijl 2023 var et endags sykkelritt i Belgia. Rittet var for mannlige, profesjonelle syklister, og var en del av UCI ProSeries 2023.
Sankt Kyrillos og Sankt Methodios’ orden
Sankt Kyrillos og Sankt Methodios' orden (bulgarsk: Орден „Св. св. Кирил и Методий“) er en bulgarsk orden innstiftet 18. mai 1909 av kong Ferdinand I i anledning av at Bulgaria ble erklært som selvstendig kongedømme. Den fikk navn etter brødrene Kyrillos og Methodios, de to bysantinsk munkene og misjonærene som sammen utarbeidet det første slaviske skriftspråket for kirkeslavisk.
Bakgrunn og utvikling
Ordenen var opprinnelig en énklasses orden med begrenset medlemskap. Den rangerte som den fremste i kongeriket Bulgarias ordensvesen. Ordenen ble bevart, men reformert etter at Bulgaria i 1946 ble folkerepublikk og fikk nye statutter, inndeling og utseende i 1950. Ordenens religiøse symbolikk ble redusert og ordenen endret navn til Kyrillos og Methodios' orden. Ordenen ble nå en fortjenstorden tildelt for innsats innen utdanning. Samtidig fortsatte den opprinnelige orden sin eksistens innen det bulgarske fyrstehus.
Etter overgang til flerpartidemokrati og markedsøkonomi i 1990 ble Sankt Kyrillos og Sankt Methodios' orden igjen omdannet og fikk tilbake noen av trekkene fra kongetiden. Den ble regulert ved lov i 2003. Ordenen er siden da en treklasses fortjenstorden som tildeles for fortjenstfull innsats innen utdanning og kultur.
Inndeling
Ved innstiftelsen ble Sankt Kyrillos og Sankt Methodios' orden organisert som en ridderorden i én klasse. Den bevarte denne formen i hele tiden kongedømmet eksisterte.
Da ordenen ble reformert i 1950 ble den omgjort til en orden i tre klasser:
Etter at folkerepublikken ble erstattet av en ny grunnlov, fikk Sankt Kyrillos og Sankt Methodios' orden tilbake sitt opprinnelige navn. I loven om bulgarske ordener og medaljer fra 2003 bestemmes det at Sankt Kyrillos og Sankt Methodios' orden har tre trinn:
Insignier
Ordenstegnene for Sankt Kyrillos og Sankt Methodios' orden har variert etter styresettet Bulgaria har hatt.
Ordensstjernen består av et sølv malteserkors, som i midten har en seraf og i korsvinklene røde flammer og liljer. Ordenskjedet består av ledd av røde flammekors med bulgarske løver, heraldiske liljer og kong Ferdinand Is monogram. Ordenstegnet, korset, er opphengt i kjedet i et ledd utformet som en seraf. Det ble laget et eget kjede for ordensherren. For tildeling fantes kjedet i en større versjon, for kongelige, og en mindre versjon for andre.
Ordensbåndet var oransje.
I 1950 fikk ordenen tre trinn og nytt utseende. Ordenstegnet ble nå gjort rundt, som en medalje, med et relieff av Kyrillos og Methodios. Kyrillos holder en bok, Methodios en utfoldet dokumentrull med de første bokstavene i det kyrilliske alfabet. Ordenstegnet for 1. klasse har figurene mot en bakgrunn av rød emalje. For 2. klasse er bakgrunnen blå og for 3. klasse hvit. Ordenstegnet for 1. klasse er i gyllent metall, mens de to andre klassene har ordenstegn i hvitt metall. Kanten er opphøyet og har en femtagget stjerne øverst.
Ordensbåndet var i perioden 1950 til 1991 lyst blått.
Tildeling
I kongetiden var antallet samtidige bulgarske riddere av Sankt Kyrillos og Sankt Methodios' orden begrenset til 15. Ordenen ble tildelt medlemmer av kongehuset, eksarken i Den bulgarske ortodokse kirke, ledende politikere, militære og kunstnere.
Blant bulgarske mottagerne fra ordenens første periode finnes politikerne Ivan Geshov og Vasil Radoslavov og forfatteren Ivan Vazov. Frederik VIII av Danmark var blant utenlandske mottagere.
I folkerepublikkens tid ble Kyrillos og Methodios' orden tildelt i stort omfang. Til sammen ble 48,200 personer tildelt ordenen. Tildeling holdt opp i 1991.
Sankt Kyrillos og Sankt Methodios' orden kan tildeles både bulgarere og utlendinger. Kjedeklassen tildeles for fremragende fortjenester, mens 2. klasse tildeles for betydelig innsats. Ordenens 3. klasse tildeles for innsats i utdanningssektoren og for kulturelt virke.
Pilacolaspis
Pilacolaspis er en slekt av biller som tilhører familiegruppen bladbiller (Chrysomelidae).
Utseende
Små (ca. 5 millimeter), ovale, halvmatte, brunlige bladbiller. Antennene er tynne og noe kortere enn kroppen. Pronotum er avrundet firkantet, dekkvingene er nesten jevnbrede med uregelmessige, doble punktrader. Oversiden er fint hårete.
Utbredelse
Slekten er utbredt på New Zealand.
Statistisk årbok
Statistisk årbok var en årbok utgitt av Statistisk sentralbyrå i Norge i serien Norges offisielle statistikk i årene 1880-2013. Årbøkene inneholder statistikk om de forskjelligste emner som angår Norge. Den ble utgitt av Statistisk sentralbyrå første gang i 1880, og utkom i 127 årganger til og med 2013. Alle disse utgavene ligger tilgjengelig på internett. Det utkommer også en engelsk utgave under navnet Statistical Yearbook of Norway.
Før SSB begynte å publisere statistikken på internett på 1990-tallet, var Statistisk årbok en av de mest brukte kildene til oppdatert statistikk om norske forhold.
De tidligste utgave ble trykket med fransk tekst sammen med den norske. Det foreligger enkelte årbøker fra før 1880, samlet og trykket på privat initiativ. Disse er fra 1867-71, 1875 og 1879.
Khalid bin Barghash av Zanzibar
Khalid bin Barghash av Zanzibar (arabisk: ; født 1874, død 1927) var den sjette sultanen av Zanzibar og sønn av den andre sultanen av Zanzibar, Barghash bin Said. Han hadde en eldre bror, men han døde som barn, og Khalid var den eldste sønnen som vokste opp.
Faren var sultan i 17 år. Etter farens død tok farens bror over som sultan, han var gammel og syk og hadde bare en kort regjeringstid. Deretter tok en annen bror over, også han var gammel og syk og fikk en kort regjeringstid. Etter dennes død var det klart at en fra neste generasjon ville ta over. Khalid lyktes ikke i det politiske spillet og den nylig avdøde sultanens sønn Hamad bin Thuwaini (Khalids fetter) tok over. Khalid hadde egentlig et sterkere krav, men Hamad ble støttet av britene som hadde gjort Zanzibar til et britisk protektorat.
25. august 1896 døde Hamad plutselig, sannsynligvis fordi han ble forgiftet av Khalid. Khalid utropte seg samme dag til sultan. Storbritannia nektet å anerkjenne hans krav på tronen, på grunn av en traktat fra 1866 som sa at nye sultaner trengte britiske tillatelse. Dette resulterte i den anglo-zanzibarske krigen, hvor sultanpalasset og -haremet ble bombardert av britiske fartøy i 38 minutter, før Khalid overga seg. Rundt 500 mennesker ble drept eller skadet i bombardementet. Khalid flyktet så ut en bakdør i palasset og søkte deretter tilflukt i det tyske konsulatet. Britene fant det rask ut som satte opp vakter rundt konsulatet. Pga diplomatiske regler kunne de ikke gå inn i konsulatet. I oktober gjorde den tyske konsulen en avtale med britene om at Khalid kunne fraktes vekk og gå i eksil. Han fikk da politisk asyl i Tysk Østafrika. Et av vilkårene britene satte var at føttene hans ikke skulle berøre zanzibarsk jord mens han ble fraktet dit. Han ble tatt til fange av britiske styrker i Dar-es-Salaam under felttoget i Øst-Afrika i første verdenskrig, og sendt i eksil først til Seychellene og deretter til St. Helena. Han fikk senere dra tilbake til Øst-Afrika, og døde i Mombasa i 1927. Han ble tiltalt som sayyid.
Buena Vista Alta (distrikt)
Buena Vista Alta er et distrikt i provinsen Casma i regionen Ancash i Peru. Distriktets nasjonale statistikkode er 020802 og hovedstaden er Buena Vista Alta. Distriktet ble opprettet den 5. april 1935.
Slaget ved Högbro
Slaget ved Högbro i året 1288 var et blodig slag der en hær oppstilt av tyske leiestyrker og væpnede borgere fra byen Visby vant over et gotlandsk bondeoppbud som ble nesten fullstendig tilintetgjort. Dette var under den gotlandske borgerkrigen.
Et annet slag, Slaget ved Roma kloster, sluttet uavgjort etter at de gotlandske bøndene hadde gått til motangrep med et nytt bondeoppbud. Etter to meget blodige slag måtte borgerhæren trekke seg tilbake til Visby.
Hjelp, vi er i filmbransjen
Hjelp, vi er i filmbransjen er en norsk komedie med premiere 22. juli 2011, regissert av Nini Bull Robsahm og Patrik Syversen. Den hadde et samlet besøkstall på norske kinoer på 41,407.
Handling
Med tre dårlige venner, én dårlig ide og ti millioner som definitivt ikke er hans, går Glenn i gang med å lage spillefilm. Alt dette fordi han prøver å imponere ei dame. Egentlig skulle han ha stoppet før, de skulle jo bare arrangere en fake audition for å skaffe seg de fineste damene i byen. Men det ene ledet til det andre, og nå lander snart filmstjernen Peter Stormare på Gardermoen for å spille superskurken.
Isaac Kitts
Isaac Leonard Kitts (født 15. januar 1896, død 1. april 1953) var en amerikansk rytter som deltok i de olympiske leker 1932 i Los Angeles og 1936 i Berlin.
Kitts vant en olympisk bronsemedaljer i dressur under OL 1932 i Los Angeles. Med hesten «American Lady» var han med på det amerikanske laget som kom på tredjeplass i lagkonkurransen i dressur. De andre på laget var Hiram Tuttle på «Olimpic» og Alvin Moore på hesten «Water Rat». I den individuelle konkurransen i dressur kom Kitts på en sjetteplass.
Carina Bär
Carina Bär (født 23. januar 1990) er en tysk roer som spesialiserer seg i firerbåt. Hun representerte landet sitt i Sommer-OL 2012 i London, der hun tok sølv i dobbeltfirer.
Hun tok gull i Sommer-OL 2016.
Lambert van Haven
Lambert van Haven (født 16. april 1630 i Bergen, død 9. mai 1695 i København) var en dansk-norsk arkitekt, maler, kongelig byggmester og generalbyggmester. Han var blant de første til å innføre barokken i dansk arkitektur.
Hans hovedverk er Vor Frelsers kirke i København. Av andre verk kan nevnes Nørreport, interiøret på Frederiksborg slott og altermaleriet i Trinitatis kirke.
van Haven var i utgangspunktet utdannet maler og hadde gått i lære hos faren Salomon van Haven. I 1653 var han blitt utnevnt til kongelig byggmester og samme år reiste han ut i Europa for å videreutdanne seg. Reisen varte i 15–16 år og han fikk på denne måten en usedvanlig allsidig og grundig utdannelse.
Han dyrket såvel billedkunst som arkitektur og antikviteter, gjorde betydelige kunstinnkjøp til kongen og anla selv samlinger av bøker og kobberstikk.
Ved sin utnevnelse til generalbyggmester og Inspector over Pictura og Sculptura og alle didhen hørende Kunster samt første hoffmaler i 1671 fikk han en maktposisjon i den danske kunstverden.
Cillian Murphy
Cillian Murphy (født 25. mai 1976 i Cork, Irland) er en irsk skuespiller på film og teater.
Murphy begynte på en karriere som rockemusiker og fikk en platekontrakt før han gjorde sin profesjonelle skuespiller-debut i teaterstykket Disco Pigs i 1996. Han fortsatte med som skuespiller med flere hovedroller i både irske og britiske filmer og var med i flere teater-produksjoner på slutten av 1990-tallet og begynnelsen på 2000-tallet. Men han fikk ikke mye internasjonal oppmerksomhet før i 2003 som helten i den post-apokalyptiske filmen 28 Days Later.
Murphy har mottatt flere priser og nominasjoner for sine skuespiller-prestasjoner, blant annet fikk han en nominasjon for rollen som beste skurk ved MTV Movie Awards i 2006 for sine prestasjoner i filmen Batman Begins.
Wu Shugen
Wu Shugen (kinesisk: 吴树根; født 26. august 1987) er en kinesisk judoka som konkurrerer i klasse 48 kilo. Hun representerte Kina under Sommer-OL 2008, der hun røk ut i første runde.
Burgas oblast
Burgas oblast er en forvaltningsenhet (oblast), bulgarsk sørøst i Bulgaria. Den grenser til Tyrkia i sør og ligger ved kysten av Svartehavet. Den største byen i området er Burgas by som også er Bulgarias fjerde største by.
Kommuner
Burgas oblast er inndelt i 13 kommuner (entall: община, obshtina – flertall: общини, obshtini)
Virginia Ruano Pascual
Pascual har vunnet elleve Grand Slam-turneringer, ti i double og en i mixeddouble. Mixeddouble-seiren var i French Open 2001 med Tomas Carbonell som partner. Åtte av double-seirene har hun vunnet sammen med Paola Suarez fra Argentina, fire i French Open, tre i US Open og en i Australian Open. Paret har ikke klart å vinne Wimbledon men har spilt i tre finaler. I tillegg har hun 2 seire i French Open sammen med Anabel Medina Garrigues.
Pascual har også deltatt på det spanske Fed Cup-laget i årene 1992–97, 1999–2004 og 2006–07. Hun har spilt totalt 32 Fed Cup-kamper hvorav hun vunnet femten.
En heldig spekulant
En heldig spekulant (originaltittel: Panic Button) er en amerikansk komedie fra 1964, regissert av George Sherman og Giuliano Carnimeo, og produsert av Gordon Films og Yankee. I hovedrollene spiller Maurice Chevalier, Eleanor Parker, Jayne Mansfield og Mike Connors. Filmen handler om en gangster som må kvitte seg med en halv million dollar på lovlig vis, og bestemmer seg for produsere en pilot til en TV-serie. Manus er skrevet av Hal Biller, Morton Friedman og Stephen Longstreet.
Handling
Gangsteren Enrico Pagano må av skattemessige årsaker kvitte seg med en halv million dollar på lovlig vis. Han finner ut at den enkleste måten å gjøre dette på er å produsere en pilot til en TV-serie. Enrico sender sønnen sin, Frank (Mike Connors), til Roma for å lede prosjektet. Frank oppsøker den avdankede skuespilleren Philippe Fontaine (Maurice Chevalier) for å sikre seg ham i den mannlige hovedrollen. Philippe bor på et hotell som eies av hans ekskone, Louise Harris (Eleanor Parker), som han fortsatt er nær venn med. De blir begge overlykkelige over Franks tilbud og takker ja. Til den kvinnelige hovedrollen sikrer Frank seg nykommeren Angela (Jayne Mansfield), mens den eksentriske skuespillerintruktøren Pandowski (Akim Tamiroff) skal regissere.
Lista museum
Lista museum (tidligere Listamuseet) er et museum som består av flere avdelinger ulike steder i Farsund kommune i Agder fylke. Museet er en del av Vest-Agder-museet.
En heldig spekulant
Handling
Etter at piloten er fullført finner Philippe ut at det aldri var meningen at den skulle bli en suksess, og stjeler derfor filmen. Sammen med sin ekskone og en av hennes ansatte smugler han filmen med seg til en TV-filmfestival i Venezia. Da filmen, som skulle være en dramatisk tolkning av Romeo og Julie, blir fremvist bryter publikum ut i latter. En svært skuffet Philippe forlater salen før visningen er over. Ledelsen for festivalen trodde imidlertid at filmen var en komedie og gir den prisen for årets beste TV-filmkomedie. Frank blir tilbudt to millioner dollar for å produsere en lignende serie. Enrico blir først rasende over at planen hans hadde slått feil, men ender opp med å flytte til Roma for å jobbe som produsent.
Lista museum
Severdigheter
Følgende avdelinger hører i dag under Lista museum:
En heldig spekulant
Produksjon
Filmen ble spilt inn sommeren 1962 i Roma og Venezia. Jayne Mansfield danset twist på settet med Maurice Chevalier da hun fikk vite at 20th Century Fox hadde valgt å avslutte filmkontrakten hennes.
Mottakelse
Los Angeles Bridge News syntes handlingen var vittig, men var likevel ikke overbegeistret. Variety mente hverken Mansfield eller Chevalier kom godt fra filmen, men var likevel positivt overrasket over Mansfields innsats.
Lista museum
Friluftstunet i Vanse
Friluftstunet i Vanse ble anlagt etter andre verdenskrig. Tunet består av Midthasselhuset fra 1742, stabbur, løe, kvernhus, kjune (tørkehus for korn) og potetkjeller.
Listeskøyta kystkultursenter
Listeskøyta kystkultursenter holder til i det nedlagte Brekneholmen båtbyggeri. Hovedattraksjonen er listerskøyta «Linda» fra 1906.
Hervoll mølle
Mellom Hervoll og sjøen lå det en gang fjorten møller. To av dem er bevart på Hervoll. Møllene på Hervoll var i bruk som bygdemøller frem til 1964.
Nordberg fort
Nordberg fort er Nord-Europas best bevart tyske kystfort, og er fredet av Riksantikvaren. Anlegget er på vel 70 mål og inneholder 17 autentiske bygg fra andre verdenskrig. Det er Vest-Agder fylkeskommune som eier fortet i dag.
Hetland skolemuseum
Hetland skole er en tidligere omgangsskole som tok i mot elever fra 1837 og frem til ca. 1950-tallet. Skolen er i dag museum og viser skolehistorie fra omgangsskolen og framover.
Østhassel redningsstasjon
Redningsstasjonen på Østhassel stod ferdig i 1892. Redningsstasjonene hørte opprinnelig inn under Fyrdirektøren, men i 1936 overtok Redningsselskapet (NSSR) ansvaret. Stasjonen betjente en svært farlig kyststrekning, men ble nedlagt i 1972.
El Periódico de Catalunya
El Periódico de Catalunya er en morgenavis fra Barcelona i Catalonia. Den ble grunnlagt i 1978, som en avis som skulle være uavhengig av katalansk separatisme og nasjonalisme, og eies i dag av Grupo Zeta. El Periódico gis ut i to utgaver hver dag, én på katalansk (med blå tittelbakgrunn) og én på spansk (med rød tittelbakgrunn). Til sammen selges 150 000 aviser hver dag, noe som gjør den til den nest største avisa i Catalonia, etter den spanskspråklige La Vanguardia. I hele Spania er El Periódico de Catalunya den femte største.
Baillie Gifford Prize
Vinnere
2016: Philippe Sands for East West Street: On the Origins of Genocide and Crimes Against Humanity
Guadalupesypress
Guadalupesypress eller «Arizona Cypress» (latin: Cupressus guadalupensis) er en art av bartrær innenfor sypresslekten i sypressfamilien (Cupressaceae). Arten har to varianter og begge er sårbare eller truet av utrydning. De vokser på Guadalupeøya og på fastlandet innenfor i Baja California, videre i deler av nordøstre områder i Mexico, og det sørlige California. Dyrkes i noen få parker i Storbritannia og Irland.
Guadalupesypress blir inntil 10-20 m høy. Kronen er grå- eller mørk-grønn, oval-konisk og tett, starter litt oppe på en nedre, bar stamme.Barken rød-violett- purpur med sjatteringer i brunt og oransje-gult. Skjellaktige eldre skudd 2-5 mm lange, unge skudd er lengre nåler. Konglen starter grønn, men modner på 20-24 måneder til en rund, 1-4 cm stor grå eller gråbrun kongle med 5-9 skjell. Konglene er lukket i årevis, og åpner seg ofte først når det oppstår skogbrann (brannspredning). Hannkonglene er 3-5 mm lange når de modner og sprer sine pollen om våren.
Varianter
Det er to varianter.
Cheongju
Cheongju (Cheongju-si) er en by i provinsen Nord-Chungcheong i Sør-Korea.
Byen er provinshovedstad i Nord-Chungcheong.
Europavei 9
E9 eller Europavei 9 er en europavei som går mellom Orléans i Frankrike og Barcelona i Spania. Veiens lengde er 967 km.
Trasé fastlagt av UNECE: Orléans – Limoges – Toulouse – Barcelona.
Marie-Jade Lauriault
Marie-Jade Lauriault (født 10. november 1996) er en fransk kunstløper.
Hun representerte Frankrike under Vinter-OL 2018 i Pyeongchang, hvor hun ble nummer 17 i isdans.
Tagoropsiella
Tagoropsiella er en slekt av sommerfugler som hører til familien påfuglspinnere (Saturniidae).
Utseende
Middelsstore (vingespenn 50-80 millimeter), gulbrune påfuglspinnere med temmelig spinkel kropp og brede vinger. Vingene har vanligvis en eller flere tynne, brune tverrstriper, og ofte en liten øyeflekk på forvingen.
Utbredelse
Slekten er utbredt i Afrika.
Systematisk inndeling
Artene ble inntil nylig regnet til slekten Tagoropsis.
Tilbake til fremtiden (andre betydninger)
Tilbake til fremtiden kan vise til:
Poppelkvistvikler
Poppelkvistvikler (Gypsonoma aceriana) er en sommerfugl i gruppen av viklere (Tortricidae).
Levevis
Larvene lever på popler (Populus spp.) og lønn (Acer spp.). De voksne viklerne flyr i juli. Lenger sør i Europa er den regnet som et skadedyr på popler fordi den ødelegger skuddene.
Greåker Musikkorps
Greåker Musikkorps er et musikkorps fra Sarpsborg.
Korpset ble stiftet 9. desember 1908.
Musikkorpset har i en årrekke vært i det øverste sjiktet av norske janitsjarkorps; i janitsjar-NM 2023 endte Greåker Musikkorps (dirigent Geir Holm) på 6. plass i elitedivisjonen.
Liste over byer i Burkina Faso
Dette er en liste over byer i Burkina Faso.
Det uten sammenligning største byområde i Burkina Faso er Ouagadougou. Området har 1 373 965 innbyggere (1. januar 2005). Dermed bor omkring 10% av landets befolkning i hovedstadsregionen.
I tabellen er byer med mer enn 10 000 innbyggere tatt med. Antallet ved folketellingene i 1985 og 1996 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
Alvin Moore
Alvin Hovy Moore (født 11. november 1891, død 9. november 1972) var en amerikansk rytter som deltok i de olympiske leker 1932 i Los Angeles.
Moore vant en olympisk bronsemedaljer i dressur under OL 1932 i Los Angeles. Med hesten «Water Rat» var han med på det amerikanske laget som kom på tredjeplass i lagkonkurransen i dressur. De andre på laget var Hiram Tuttle på «Olimpic» og Isaac Kitts på hesten «American Lady». I den individuelle konkurransen i dressur kom Moore på en sjuendeplass.
Bruno Berner
Bruno George Berner (født 21. november 1977 i Zürich) er en sveitsisk fotballtrener og tidligere fotballspiller som er hovedtrener for FC Winterthur.
La Vanguardia
La Vanguardia er en spanskspråklig avis fra Catalonia. Den er Catalonias største avis, og den fjerde største i hele Spania. Avisa ble grunnlagt 1. februar 1881. Hovedkvarteret ligger i Avinguda Diagonal i Barcelona.
Språk
Fra og med 3. mai 2011 publiseres La Vanguardia publisert i to parallelle versjoner, spansk og katalansk.
Guy Toindouba
Toindouba var fra juli 2007 til januar 2008 lånt ut til Cotonsport Garoua, fra Sahel SC og undertegnet deretter sommeren 2009 for Al Ahly Tripoli. I 2010 vinteren Mercato, signert Roger for Espérance Sportive de Tunis. 1. november 2011, ble det annonsert at han ville bli med Lillestrøm for 2012 sesongen.
Xu Yuhua (judo)
Xu Yuhua (født 2. mars 1983 i Binzhou i provinsen Shandong i Folkerepublikken Kina) er en kinesisk judoka som konkurrerer i klasse 63 kilo. Hun representerte Kina under Sommer-OL 2008, der hun røk ut i første runde.
Christopher Veijeany Samba
Christopher Veijeany Samba (født 28. mars 1984) er en fransk-kongolesisk tidligere fotballspiller.
Sedan
Samba started sin karriere i FC Rouen før han gikk til CS Sedan. Han spilte 26 kamper for reservelaget og fire kamper for førstelaget.
Hertha Berlin
Samba spilte bare 20 kamper under sitt opphold i Tyskland, og ønsket å flytte på seg. Da han slet med å komme seg inn på førstelaget til Hertha Berlin ble han invitert på et femdagers prøvespill av Mark Hughes, daværende manager i Blackburn.
Blackburn Rovers
Samba fullførte overgangen fra Hertha Berlin til Blackburn Rovers ved å signere en tre og et halvt års-kontrakt 25. januar 2007. Han kostet Blackburn 400,000 pund. Han debuterte for Rovers mot Luton Town i FA Cupens fjerde runde, som innbytter for Ryan Nelsen i det 69. minutt. Premier League debuten kom seks dager senere, den 31. januar mot Chelsea FC. Hans første kamp fra start for klubben kom i hjemmemøtet med Sheffield United 3. februar 2007, en kamp Rovers vant 2-1 etter et frispark fra Morten Gamst Pedersen på overtid. Selv om han allerede hadde representert Hertha Berlin i UEFA-cupen fikk han tillatelse til å spille for Blackburn i Europacupen. Samba scoret sitt første mål på Ewood Park mot West Ham 17. mars 2007.
Etter godt spill i debutsesongen, etablerte han seg som et førstevalg for Blackburn i 2007-08 sesongen. 22. oktober 2007, annonserte Blackburn at Samba hadde signert en ny langtids-kontrakt som bandt han til klubben frem til sommeren 2012.
Selv om han er en forsvarer spilte han flere kamper som spiss i den avsluttende fasen av 2008–09 sesongen, som følge av skader på førstelagsangripere og hans ruvende figur. På grunn av dette fikk han den prestisjetunge tittelen, "Nødspiss". 4. april, med Blackburn liggende under 0-1 mot Tottenham startet Samba 2. omgang på topp. Blackburn endte opp med en 2-1 seier, og manager Sam Allardyce hevdet Sambas innsats var "nøkkelen til seieren". 11. april 2009, under neste ligakamp mot Liverpool startet Samba som ensom spiss, med Benni McCarthy på benken. Han fortsatte å spille spiss den neste kampen mot Wigan i en 2-0 seier for Blackburn og etter kampen ble han hyllet av sin spissmakker Benni McCarthy for sine prestasjoner og hvor godt han hadde tilpasset seg sin nye rolle
Landslagskarriere
Til tross for å være født i Frankrike representerer Samba det kongolesiske landslaget i fotball.
Jecheon
Jecheon (Jecheon-si) er en by i provinsen Nord-Chungcheong i Sør-Korea.
Gunnar Johansson
Gunnar Johansson (født 2. juli 1954 i Karlstad) er en svensk tidligere ishockeyspiller og -trener. Han har spilt i Färjestad BK, Forshaga IF og IF Lejonet. Han har vært trener for IF Lejonet, Färjestad BK, Stavanger Oilers, Kils AIK og Malmö Redhawks. Gunnar Johansson var trener for Stavanger Oilers fra 2005 til 2007, da George Kingston overtok trenerjobben.
Trollstua
Trollstua er en turistforeningshytte i Aure kommune, Møre og Romsdal. Hytten er eid av Kristiansund og Nordmøre Turistforening og er selvbetjent.
Beliggenhet
Trollstua ligger på sørvestsiden av Bjønnavatnet på øyen Tustna. Hytten ligger 1,5 timers gange fra Tømmervåg og 5 timer fra hytten Gullsteinvollen. Den er den første hytten på turruten fjordruta ved start i Kristiansund.
Fasiliteter
Det er sengeplasser til 9 personer, i tillegg er det 2 overnattingsplasser i stuen og flere på hems.
Virtuell hukommelse
Virtuell hukommelse, eller virtuelt minne, er en teknikk som gir dataprogrammer inntrykk av at de har tilgang til en kontinuerlig mengde RAM, mens deres benyttede minne i virkeligheten er fragmentert i datamaskinens fysiske hukommelse, og endog kan overstige den mengde hukommelse som finnes i datamaskinen. Dersom programmene krever mer RAM enn datamaskinen har, simulerer operativsystemet RAM ved å benytte deler av harddisken til dette formålet.
Trollstua
Fasiliteter
Hytten er selvbetjent, og er låst med standard DNT-nøkkel.
Virtuell hukommelse
Overføring av data mellom harddisken og det fysiske minnet kalles swapping, og kan skje på to måter:
Britta Oppelt
Britta Oppelt (født 5. juli 1978 i Berlin) er en tysk roer som spesialiserer seg i firerbåt. Hun representerte landet sitt under Sommer-OL 2012 i London, der hun tok sølv i dobbeltfirer.
Trollstua
Fasiliteter
Ved Bjønnavatnet er det bygd naust, her er det tilgang til robåt og to kanoer.
Psykoterapi
Psykoterapi er en virksomhet hvis hensikt er å bedre mental helse, følelsesmessige eller adferdsmessige problemer hos individer, ofte benevnt som klienter. Visse mønstre kan ofte gjøre det vanskelig for mennesker å takle hverdagen eller oppnå personlige mål.
Psykoterapi er ment å rette på disse vanskelighetene gjennom forskjellige tilnærmingsmetoder og teknikker. Vanlig psykoterapi involverer en psykoterapeut og en eller flere klienter som arbeider med disse problemene i et forsøk på å finne ut av hva de består av og hvordan de kan håndteres. På grunn av at terapien ofte berører sensitive emner er terapeuten forventet og som oftest bundet til å respektere sin taushetsplikt.
Generell beskrivelse
Psykoterapeut er ikke en beskyttet tittel og således er det ingen spesifikke krav til hvem som kan kalle seg psykoterapeut. Det kreves altså ikke av terapeuten at han eller hun har en medisinsk eller psykologisk kvalifisering eller utdanning. Det kan være svært forskjellig utdannelsesnivåer på ulike psykoterapeuter. Psykoterapeuter kan være psykiatere, psykologer, sykepleiere med tilleggsutdanning, sosialarbeidere (sosionomer og tilsvarende). Leger og psykologer er i midlertid de eneste i Norge som gjennom sin utdannelse har kompetanse til å utrede, diagnostisere og behandle psykiske lidelser hos mennesker.
Psykiatere fokuserer på diagnostikk av kroppens (somatiske, biologiske) mekanismer som kan forklare psykisk lidelse, av hvordan hjernen virker og hvordan man kan bedre dens funksjon bl.a. ved bruk av medikamenter [Kilde mangler: dokumentasjon]. Likeså er psykiateren trenet til å lete etter somatisk sykdom som kan ligge til grunn for eller påvirke psykiatriske symptomer. Psykiateren trenes også i ulike former for psykoterapi. Psykiateren er i utgangspunktet lege med spesialisering i psykiatri, og forskning er en del av psykiaterens utdanning. Psykologer har i utgangspunktet en generalistkompetanse innen klinikk og forskning og tilknyttet teori, metode og praksis innenfor både normalpsykologi og psykopatologi (psykiske lidelser). Lik psykiatri dreier klinisk psykologi seg om behandling av psykisk lidelse, men i motsetning til psykiatere driver psykologer bare ikke-medikamentell behandling. Psykologer har imidlertid kompetanse innenfor evidensbaserte behandlingsmetoder innenfor klinisk psykologi. Både psykologer og psykiatere har spesielle rettigheter (og plikter) innen psykisk helsevern (tidligere kalt psykiatrien). Det er bare psykologer og leger som kan stille diagnoser. Både psykiatere (legespesialister) og psykologspesialister kan være faglig ansvarlige for vedtak i spesialisthelsetjenesten, etter psykisk helsevernloven. Psykologer har en 6 årig praktisk og teoretisk utdanning fra et universitet innenfor normalpsykologi og abnormal psykologi, inkludert: kognitiv psykologi, utviklingspsykologi, nevropsykologi, biologisk psykologi, samt klinisk psykologi og psykiatri. Psykiatere derimot, har kun en praktisk etterudanning i psykiatri, etter legestudiet, hvor de driver med klinisk virksomhet med pasienter innenfor psykiatri-feltet for å oppnå spesialisering, og dette varer i 5 år (under veiledning av en lege som allerede er godkjent spesialist i psykiatri).
Psykoterapiutdannelser som gis ved Norsk Psykoanalytisk Institutt, Norsk Karakteranalytisk Institutt og Institutt for Psykoterapi forutsetter en grunnutdannelse som lege eller psykolog og godkjennelse i Norge. Ved Institutt for Aktiv Psykoterapi må søkere være psykologer.
Medikamentell behandling av psykiske lidelser har vært i rivende utvikling siden oppdagelsen av de klassiske antipsykotika på 1950-tallet. Dette har ført til en mer utbredt bruk av farmasøytiske midler i forbindelse med behandling av psykiske lidelser. Medikamentell behandling har spesielt stor betydning for pasienter med ulike psykotiske lidelser, schizofreni og bipolar lidelse, og regnes i dag som standard behandling for schizofreni. Men medikamentell behandling brukes også i forbindelse med mindre alvorlige psykiske lidelser og adferdsproblemer, som depresjon, tvangslidelser, og f.eks. ADHD.
Imidlertid er det ofte slik at psykoterapuetiske intervensjoner prioriteres som "førstevalg" ved både lettere og moderate psykiske lidelser. Hovedsakelig fordi pasienter tenderer å foretrekke psykoterapi fremfor medikamenter (bl.a. grunnet mulige bivirkninger), samt det faktum at forskning har vist at psykoterapi er mer effektivt, og gir en mer langvarig bedring enn ved medikamentell behandling alene. Eksempelvis ved angstlidelse, og depresjon. Fordelen med psykoterapi i forhold til medikamentell behandling, ligger i det faktum at pasienten kan lære seg mestrings-strategier, som kan hindre et mulig tilbakefall etter endt behandling (noe som ofte forekommer ved medikamentell behandling).
Medikamentell behandling brukes også i kombinasjon med psykoterapi, spesielt dersom pasienten viser seg å ikke få nytte av kun psykoterapi alene, eller dersom pasientens lidelse er av mer kronisk eller omfattende art. Det skal også nevnes at flere meta-analyser tyder på at medikamentell behandling av depressiv lidelse har en 'ubetydelig' behandlingsmessig effekt sammenlignet med Placebo piller, samt at det meste av effekten ved antidepressiva skyldes placebo-effekt (opp til 80%), fremfor et aktivt virkestoff i selve pillen (se f.eks. Kirsch 2010).
Royal Oak
Royal Oak er en by i Oakland County i den amerikanske delstaten Michigan. Royal Oak ble grunnlagt som en landsby i 1891 og fikk bystatus i 1921. Navnet kommer fra en av den territoriale guvernøren Lewis Cass landoppmålingsekspedisjoner i 1819. Et tre minte Cass om den kongelige eik der kong Karl II av England gjemte seg for parlamentarianerne etter slaget ved Worcester.
Psykoterapi
Generell beskrivelse
Det er minst seks hovedretninger i psykoterapi:
Royal Oak
I dag er byen full av restauranter, frisørsalonger og spesisalistbutikker av ymse slag, og sentrum utgjør det mest omfattende bykjernepregede område i hele Detroitområdet.
Psykoterapi
Historie
De fleste psykoterapiformer er enten direkte avledet av psykoanalysen, eller grunnleggerne startet i psykoanalysen før de utviklet sine egne teorier- f.eks grunnleggerne av gestaltpsykologien. De fleste vil derfor starte med Sigmund Freud når psykoterapiens historie skrives.
Psykoanalysen
Selv om det finnes retninger i psykologien uten arv fra Sigmund Freud (f.eks.behavorismen)kan det meste spores tilbake til hans arbeide som startet i Wien i 1880-tallet. Med utdanning som nevrolog, begynte Freud å legge merke til nevrologiske problemer hos pasienter som ikke kunne forklares biologisk. Etter å ha sett synsforstyrrelser, paralyser og anoreksi hos pasienter uten noen fysisk forklaring, beveget han seg mot sinnet for å finne svarene sine. Gjennom sine oppdagelser av at mentalt syke mennesker kunne erfare fysiske symptomer traff han kolleger og lærere med tilsvarende interesser som Josef Brauer og Jean-Martin Charcot.
Royal Oak
Nærliggende byer
Royal Oak grenser til Pleasant Ridge, Ferndale og Hazel Park i sør, Berkley, Huntington Woods, Southfield og Beverly Hills i vest, Birmingham, Troy og Clawson i nord og Madison Heights i øst.
Psykoterapi
Psykoanalysen
Freud åpnet en privat praksis i 1886 og frem til 1896 hvor han for det meste behandlet kvinner med symptomer på hysteri (et løselig definert begrep på den tiden). Ved hjelp av teknikker som drømmetydning, fri assosiasjon, overføring og analyser av id, ego og superego, uviklet hans kolleger et system av psykoterapi som ble kalt 'psykoanalysen'.
Studenter og kolleger av Freud, som Alfred Adler, Otto Rank, Carl Jung og Wilhelm Reich ble psykoanalytikere selv, og formet sine egne avvikende psykoterapeutiske retninger. Disse ble alle senere benevnt under en bredere benevning: psykodynamisk – i betydningen alt som omfatter psykens bevisste/ubevisste påvirkning på eksterne relasjoner og selvet. Psykodynamisk psykoterapi og psykoanalyse er oppfattet som spesielt effektivt ved behandling av bestemte mentale forstyrrelser som personlighetsforstyrrelser, men også andre følelsesmessige forstyrrelser.
Lovrafjorden
Lovrafjorden er en sidefjord til Sandsfjorden i Suldal kommune i Rogaland. Lovrafjorden ligger på østsiden av Løvanes fra Løvanestangen og omtrent 4,5 kilometer sørover, nesten parallelt til Sandsfjorden, til Lovraeidet. Sør for det om lag 200 meter smale Lovraeidet fortsetter Lovravatnet videre fremover 4 kilometer lenger sørover.
Psykoterapi
Psykoanalysen
Dagens psykodynamiske tilnærminger er under stadig utvikling og endring. Noen moderne psykoanalytiske tilnærminger har beholdt Freuds vektlegging på seksualitet(lyst), aggresjon og mentale konflikter. Andre er mer fokusert på relasjonelle aspekter og tilknytning. En klassisk psykoanalyse vil være mer innsiktsorienterte og avdekkende, enn mer støttende teknikker. Andre nåværende psykodynamiske tilnærmingsmetoder slik som objekt-relasjon og selv-psykologi foretrekker teknikker som er rettet mot å endre pasientens vanemønstre ved å bygge en spesielt autentisk eller støttende relasjon til analytikeren som er ventet å kunne hjelpe pasienten til å relatere seg til andre mennesker og verden på en ny måte.
Lovrafjorden
Det er nesten ingen bosetning langs fjorden, som har forholdsvis bratte sider, men riksvei 13 følger hele østsiden av fjorden.
Psykoterapi
Psykoanalysen
Det psykoanalytiske miljøet har i den siste tiden lagt mye vekt på forskning effekten av og den terapeutiske prosessen i psykoanalytisk behandling.
Kognitiv adferdsterapi
Mens hovedsakelig psykoanalysen og behaviorismen hadde sin dominans på feltet på midten av 1900-tallet, ble andre psykoterapeutiske idéretninger etterhvert også unnfanget. En av disse var kognitive adferdsterapier, som blant annet hadde sitt opphav i arbeidet til psykiateren Aaron T. Beck som ved Brown University og Yale Medical School på 1960- og 70-tallet utviklet sin egen form for psykoterapi kjent som kognitiv terapi. Likeledes hadde psykologen Albert Ellis ved Columbia university utviklet og pionert Rational Therapy (nå kjent som Rational Emotive Behaviour Therapy) et tiår tidligere etter å ha praksisert psykoanalyse i flere år.
Feltet som etterhvert ble kjent som kognitiv adferdsterapi involverer noen felles egenskaper, inkludert kortvarig, aktiv-direkte, strukturert og nåtidsfokusert intervensjoner rettet mot en persons forstyrrede tankesett, meningsskapende tanke- og trossystemer og adferdsmønstre. Ofte orientert mot symptomlindring, kollaborativ empirisme, kartlegging og endring av tankemønstre- og skjemaer og adferdsintervensjoner er dette ofte foretrukne behandlingsmetoder der hvor tidsaspektet er viktig. Denne behandlingsmetoden er kjent for å ha blitt utsatt for mer forskning enn de fleste andre typer psykoterapi.
Humanistisk
Den humanistiske retningen startet med Carl Rogers på 1950 -tallet. Rogers studerte ved Columbia universitetet sammen med Albert Ellis, og tok sin doktorgrad samtidig med at han fattet interesse for eksistensialisme, Abraham Maslow og hans behovshierarki. I tidlig 1930-årene hadde Rogers avsluttet sitt doktorarbeide og hadde brakt personfokusert psykoterapi i fokus. Rogers fokuserte på at begreper som ubetinget positiv omtanke, autentisitet og empatisk forståelse var viktige holdninger hos terapeuten. Ifølge Rogers var disse begrepene både nødvendige og tilstrekkelige for å skape en helende relasjon for klientens psykiske velvære, slik at han/hun kan få en fullverdig egenerfaring. Inspirert av Rogers fulgte andre hans tankesett slik som Fritz og Laura Perls som skapte gestaltterapi. Senere ble disse områdene av psykoterapien kjent som humanistisk psykoterapi.
Behavioristisk
Utviklingen av behavioristisk terapi begynte i 1920-årene men ble ikke allment kjent før i 1950-årene og 1960-årene. Hovedbidragsyterne var Joseph Wolpe i Sør-Afrika, M.B. Shapiro og Hans Eysenck fra Storbritannia samt B.F. Skinner fra USA.
Det er dessuten verdt å bemerke at B.F. Skinner ble tildelt prisen «Årets Humanist» i 1972 av American Humanist Association, noe som indikerer at behavioristisk terapi kan bli betraktet som kompatibel med humanistisk filosofi (Epstein, 1997).
Romain Le Gac
Romain Le Gac (født 31. mai 1995) er en fransk kunstløper.
Han representerte Frankrike under Vinter-OL 2018 i Pyeongchang, hvor han ble nummer 17 i isdans.
Matti Riekkinen
Matti Riekkinen (født 15. desember 1959) er en finsk trener og tidligere ishockeyspiller. Han var Stavanger Oilers første hovedtrener til 2005. Etter der ble han trener for Kongsvinger Knights, Nes IK fra 2009 til 2012 og i Haugesund Seagulls fra 2012 til 2013.
Psykoterapi
Behavioristisk
Den behavioristiske terapeuten kan benytte operant betinging teknikker. For sosial læringsteknikker kan terapeuten benytte modellering, adferdspraksis grupper og rollespill. Ofte er klassiske betingingsteknikker benyttet i behandling av fobier og  fetisjer, og omfatter teknikker som motbetinging og aversjonsterapi. Noen ganger benyttes hypnose for å få klienten til å slappe av.
I tillegg har behavioristisk terapi vist seg effektiv i behandlingen av spiseforstyrrelser. Behavioristisk terapi er den mest vitenskapelige validerte tilnærmingen på grunn av sin vekt på målbare og observerbare resultater. I større og større grad tar terapeuter og forskere inn adferdsmodifiserende teknikker sammen med andre teknikker (eklektiske eller multimodale tilnærminger), og utvikler behavioristiske definisjoner for å måle psykologiske konsepter som depresjon, angst og sinne (Thomson, Rudolph & Henderson, 2004).
Matti Riekkinen
Matti Riekkinen ledet Stavanger Oilers opp fra 2. divisjon ishockey for menn i 2001 via 1. divisjon. Oilers lå på 7. plass i eliteserien januar 2005 da Riekkinen trakk seg som trener. Sverre Høgemark tok over treneransvaret etter Riekkinen. Riekkinen ble Kongsvinger Knights-trener samme året.
Psykoterapi
Korttidsterapi
Vanligvis tar korttidsterapi fra én til 12 sesjoner.
Velkjente forfattere og utøvere av korttidsterapi omfatter blant andre Bill O'Hanlon, Insoo Kim Berg, Michael White, Jeffrey Guterman og Steve de Shazer.
Behandlingsmetode
Samtaler og øvelser. Avhengig av behov og ønsker kan kreative uttryksformer og fysiske øvelser brukes.
Samarbeid mellom klient og terapeut danner grunnlaget for prosessen.
Gestaltterapi er en retning innen humanistisk psykologi. Det tyskfødte ekteparet Laura og Fritz Perls, sammen med amerikaneren Paul Goodman var grunnleggerne. Idégrunnlaget er: Fenomenologi, gestaltpsykologi og eksistensialisme. Eksistensialismen tar utgangspunkt i at hvert enkelt menneske er ansvarlig for sine valg og handlinger innenfor gitte rammer.
Skoleretninger og tilnærminger
Psykoanalysen var den tidligste form for psykoterapi, men nå til dags benyttes også mange andre teorier og teknikker av psykoterapeuter, psykologer, psykiatere, samtaleterapeuter og sosionomer. Teknikker for gruppeterapi er også utviklet.
Selv om adferd ofte er målet med arbeidet, er mange tilnærmingsmetoder rettet mot følelser og tanker. Dette er spesielt tilfelle for den psykodynamiske skoleretningen som i dag inkluderer både Jungiansk terapi, Pesso Boyden System Psychomotor (PBSP) (også kalt Stilisert Psykodrama i Norge), så vel som de psykoanalytiske skoleretningene. Andre tilnærmingsmetoder fokuserer på koblingen mellom sinnet og kroppen og forsøker å få tilgang til den dypere delen av psyken ved å manipulere den fysiske kroppen. Eksempler er Rolfing, Pulsing og postural integrasjon.
Man kan også legge skillet mellom de psykoterapiformene som benytter en medisinsk modell, og de som benytter en humanistisk modell. I den medisinske modellen blir klienten sett på som syk, og terapeuten utfører sitt arbeide for å gjøre ham frisk igjen. I den humanistiske modellen støtter terapeuten en indre læring i klienten og klientens egen natrulige prosess gjør ham i stand til å forstå seg selv bedre. Et eksempel er gestaltterapi.
Noen psykodymaniske utøvere skiller mellom mer avdekkende og mer støttende psykoterapi. Avdekkende psykoterapi legger vekt på å tilrettelegge for klientens egen forståelse av hvor hans eller hennes problemer oppstår. Den mest kjente eksemplet på avdekkende psykoterapi er klassisk psykoanalyse. På den andre siden er støttende psykoterapi fokusert på forsterke klientens forsvar ofte med oppmuntring og råd. Avhengig av klientens personlighet vil en mer avdekkende eller en mer støttende være mest optimal. De fleste psykoterapeuter benytter en kombinasjon av støttende og avdekkende tilnærmingsmetoder.